1994R2883 — SL — 03.06.1996 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

▼B

UREDBA KOMISIJE (ES) št. 2883/94

z dne 28. novembra 1994

o določitvi načrtovane bilance oskrbe Kanarskih otokov s kmetijskimi proizvodi, ki so zajeti v posebnih ukrepih iz členov 2, 3, 4 in 5 Uredbe Sveta (EGS) št. 1601/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke ( 1 ) glede nekaterih kmetijskih proizvodov, kakor je bila spremenjena z Uredbo Komisije (ES) št. 1974/94 ( 2 ), in zlasti členov 2, 3(4), 4(4) in 5(2) Uredbe,

ker ukrepi, uvedeni z Uredbo (EGS) št. 1601/92, namenjeni kompenziranju geografskega položaja Kanarskih otokov v zvezi z oskrbo z nekaterimi kmetijskimi proizvodi, obsegajo oprostitev uvoznih dajatev (carin in kmetijskih prelevmanov) in odobritev pomoči za spodbujanje dobave kmetijskih proizvodov iz Skupnosti; ker ukrepi vključujejo tudi pomoč za oskrbo s plemenskimi živalmi čistih pasem zato, da se razvije proizvodni potencial otokov;

ker v skladu s členom 2 Uredbe (EGS) št. 1601/92 ti ukrepi zajemajo potrebe po proizvodih za neposredno prehrano ljudi in za predelavo in pakiranje proizvodov, ki so našteti v Prilogi k prej navedeni uredbi, na Kanarskih otokih; ker se ocena teh potreb pripravi vsako leto v okviru načrtovane bilance oskrbe, ki se med letom lahko popravi glede na razvoj potreb na Kanarskih otokih; ker ima ocena potreb predelovalne industrije in industrije za pakiranje glede proizvodov, ki so namenjeni lokalnemu trgu ali pa se tradicionalno pošiljajo v druge dele Skupnosti, lahko za posledico določitev ločene načrtovane bilance oskrbe;

ker naj bi bila zaradi jasnosti in preglednosti, pa tudi zaradi standardizacije metod ocenjevanja načrtovana bilanca oskrbe za kmetijske proizvode, ki so zajeti v različnih sektorjih trga, vključena v en sam dokument; ker naj bi se poleg tega ob upoštevanju posebnih potreb predelovalne industrije določila ločena bilanca oskrbe za takšne uporabe, kadar je to potrebno;

ker naj bi bila zaradi lažjega upravljanja bilance oskrbe dovoljena neka stopnja fleksibilnosti pri razporejanju količin, določenih v bilanci oskrbe, med nekaterimi oznakami in med delom, določenim za neposredno potrošnjo, in tistim za predelavo ali pakiranje;

ker so bile med čakanjem na rezultate ovrednotenja zahtevkov za posebne režime oskrbe za Kanarske otoke za večino proizvodov načrtovane bilance oskrbe po 1. juliju 1994 večkrat določene za omejena obdobja;

ker naj bi bila zaradi jasnosti hkrati, ko začne 1. decembra 1994 veljati Uredba Komisije (EGS) št. 2790/94 z dne 16. novembra 1994 o določitvi skupnih podrobnih pravil za izvajanje posebnega režima oskrbe Kanarskih otokov z nekaterimi kmetijskimi proizvodi ( 3 ), ki je revizija Uredbe Komisije (EGS) št. 1695/92 ( 4 ), kakor je bila nazadnje spremenjena z Uredbo (EGS) št. 2596/93 ( 5 ), določena načrtovana bilanca oskrbe za zadevne proizvode, ki zajema celotno 12-mesečno obdobje od 1. julija 1994 do 30. junija 1995, vključujoč, kadar je to potrebno, delne načrtovane bilance oskrbe, ki so bile doslej sprejete; ker je treba opozoriti, da se ugodnosti, bodisi da je to oprostitev uvoznih dajatev ali odobritev pomoči, od 1. decembra 1994 uresničujejo v skladu s pravili, prepisanimi v Uredbi (EGS) št. 1695/92;

ker je treba opozoriti tudi na to, da so bile v sektorjih sladkorja, vina in hmelja sedaj veljavne načrtovane bilance oskrbe določene za celotno 12-mesečno obdobje z uredbami (ES) št. 1443/94 ( 6 ), (ES) št. 1742/94 ( 7 ) in (ES) št. 1818/94 ( 8 ); ker ni nujno, da se za obdobje od 1. julija 1994 do 30. junija 1995 vključijo v to uredbo;

ker naj bi se zaradi okrepitve instrumentov, ki so na voljo pristojnim upravnim organom za zagotavljanje pravilnega delovanja režimov oskrbe, določila maksimalna količina na posamezno potrdilo, za katero se zaprosi, da bi se izognili resni nevarnosti motenj na trgu Kanarskih otokov ali da se prepreči razvoj špekulativnih dejanj v škodo nemotenega delovanja režimov oskrbe; ker je torej treba spremeniti Uredbo (ES) št. 2790/94;

ker naj določbe te uredbe začnejo veljati z dnem objave, na isti datum, kakor začne veljati Uredba (ES) št. 2790/94;

ker so ukrepi, opredeljeni v tej uredbi, v skladu z mnenjem zadevnih upravljalnih odborov,

SPREJELA NASLEDNJO UREDBO: